11 Batho ba bangwe ba bantsintsi, le fa gone ba rata molaetsa wa Baebele o Basupi ba ga Jehofa ba o rerang, ba sa ntse ba sa tlhomamisege gore ke kgato efe e ba tshwanetseng go e tsaya. Bangwe ba bone ba na le go nna ba tla nako le nako mo dipokanong tsa Bokeresete, tse di tshwanang le fa go ketekwa Sejo sa Morena sa Maitseboa kgotsa go tla go reetsa dipuo dingwe tsa dikopano tse dikgolo. Re kgothaletsa bano botlhe go akanyetsa mafoko ano a ga Elija ka kelotlhoko: “Lo tla okaoka fa gare ga maikutlo a mabedi a a sa tshwaneng ka lobaka lo lo kae?” (1 Dikgosi 18:21) Go na le go senya nako, ba tshwanetse go tsaya kgato ka bonako mme ba leke ka tlhagafalo go nna baobamedi ba ba ineetseng, ba ba kolobeditsweng ba ga Jehofa. Go seng jalo ga ba na go bona botshelo jo bo sa khutleng!—2 Bathesalonika 1:6-9.